תקציר הסרט "סיפור חצי רוסי"סרט ארכיון שתף/י שלח/י סיפור אהבה והתבגרות שגיבוריו הם שניים: חן (וולדימיר וולף), צבר ביישן וגמלוני בן 13, ויוליה (יבגניה דודינה), בת ארבעים, עולה חדשה ממוסקבה, מורתו לריקודים סלוניים ואלופת אירופה בעברה. חן גר באשדוד עם אביו צלם החתונות, רמי (אבי קושניר), ואמו המלצרית, לנה(אוקסנה קורוסטושבסקיה). היחסים בין ההורים מעורערים וחן, ילד רגיש, בודד וביישן מטבעו, נמנע מקשר עם בנות גילו. כל הקלפים נטרפים כשחן פוגש את נטלי (לרה וויודין), ילדה מסתורית ויפהפיה בת גילו ומתאהב בה. כמו רבים מילדי העולים מברית המועצות לשעבר, נטלי רוקדת בחוג לריקודים סלוניים. כדי לכבוש את לבה, חן שם לו למטרה להיות בן הזוג שלה בתחרות הריקודים הארצית ההולכת ומתקרבת. יוליה, המורה הקשוחה והצינית, המוסקבאית שאינה מאמינה בדמעות, מצרה את צעדיו הראשונים של חן בעולם הריקוד, אך נכבשת בהדרגה בקסמיה של אהבתו הרומנטית והופכת למדריכתו הקשוחה לענינים שבלב. במהלך הסרט לומדים הן המורה והן התלמיד שיעור מאלף בזוגיות, אהבה ונאמנות.